b"\n_START_ARTICLE_\nDuke McCurry\n_START_SECTION_\nHokejska kariera\n_START_PARAGRAPH_\nKot mladinec je igral hokej na ledu v Torontu za mo\xc5\xa1tvo Toronto Canoe Club in ga z 21 zadetki in 32 to\xc4\x8dkami na 12 tekmah povedel do pokala Memorial Cup._NEWLINE_Od 1923 do 1925 je igral za amatersko mo\xc5\xa1tvo Pittsburgh Yellow Jackets v ligi United States Amateur Hockey Association. Septembra 1925 so Yellow Jacketsi postali NHL mo\xc5\xa1tvo Pittsburgh Pirates in McCurry je podpisal pogodbo z njimi. Za Piratese je igral nadaljnja tri leta, a se je zdelo, da s\xc4\x8dasoma izgublja svoje strelske sposobnosti. V klubu so se odlo\xc4\x8dili, da ga leta 1929 prodajo mo\xc5\xa1tvu Montreal Maroons. McCurry pa se namerno ni javil v Montreal in je bil prisiljen presedeti celotno sezono. \xc4\x8ceprav je bilo jasno, da ga ne \xc5\xbeelijo pri Piratesih, je vzljubil mesto Pittsburgh in podpisal pogodbo s tedaj \xc5\xbee profesionalnimi Pittsburgh Yellow Jacketsi, ki so delovali v ligi International Hockey League. Hokejsko kariero je kon\xc4\x8dal leta 1931._NEWLINE_Po koncu \xc5\xa1portne kariere je postal zdravnik. Preselil se je v Pittsburgh in deloval kot zobozdravnik, dokler se ni v 30. letih vrnil v Toronto. Umrl je leta 1965 v bolni\xc5\xa1nici St. Michael's Hospital v Torontu."